CELEX: 32019R0148
Language: bg
Date: 2019-01-30 00:00:00
Title: Регламент за изпълнение (ЕС) 2019/148 на Комисията от 30 януари 2019 година относно неодобряване на активното вещество пропанил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП.)

31.1.2019   
               
               
                  BG
               
               
                  Официален вестник на Европейския съюз
               
               
                  L 27/18
               
            
         РЕГЛАМЕНТ ЗА ИЗПЪЛНЕНИЕ (ЕС) 2019/148 НА КОМИСИЯТА
         от 30 януари 2019 година
         относно неодобряване на активното вещество пропанил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
         като има предвид, че:
         
                     (1)
                  
                  
                     В съответствие с член 7, параграф 1 от Регламент (ЕО) № 1107/2009 на 28 декември 2015 г. Италия получи заявление от UPL Europe Ltd за одобряване на активното вещество пропанил.
                  
               
                     (2)
                  
                  
                     В съответствие с член 9, параграф 3 от посочения регламент на 29 февруари 2016 г. държавата членка докладчик уведоми заявителя, останалите държави членки, Комисията и Европейския орган за безопасност на храните („Органa“), че заявлението е допустимо.
                  
               
                     (3)
                  
                  
                     Въздействието на това активно вещество върху здравето на човека и на животните и върху околната среда е оценено в съответствие с Регламент (ЕО) № 1107/2009 за видовете употреба, предложени от заявителя. На 14 юли 2017 г. държавата членка докладчик представи на Комисията и на Органа проект на доклад за оценка.
                  
               
                     (4)
                  
                  
                     Проектът на доклада за оценка беше подложен на преразглеждане от държавите членки и Органа. На 6 септември 2018 г. Органът представи на Комисията заключението си във връзка с оценката на риска за активното вещество пропанил (2) като пестицид.
                  
               
                     (5)
                  
                  
                     С писмо от 14 септември 2018 г. UPL Europe Ltd оттегли заявлението си за одобряване на пропанил.
                  
               
                     (6)
                  
                  
                     Поради оттеглянето на заявлението активното вещество пропанил не следва да бъде одобрено.
                  
               
                     (7)
                  
                  
                     Настоящият регламент не засяга подаването на ново заявление за пропанил съгласно член 7 от Регламент (ЕО) № 1107/2009.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Неодобряване на активно вещество
            Активното вещество пропанил не се одобрява.
         
         
            Член 2
            Влизане в сила
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 30 януари 2019 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 309, 24.11.2009 г., стр. 1.
         
            (2)  EFSA Journal (Бюлетин на ЕОБХ) 2018; 16(12):5418, стр. 27. https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil („Заключение от партньорския преглед на оценката на риска от употребата на активното вещество пропанил като пестицид“).